
DR.31.3.2005  

 
 

101

Yang di-Pertua, semasa kita menjalankan usaha ini, saya ingin menarik perhatian 
Kementerian agar jangan kita menyusahkan para pengguna.  Ada terdapat banyak aduan 
bahawa para pengguna yang menggunakan diesel terpaksa berbaris dan juga 
membazirkan masa untuk mendapatkan minyak diesel. 

Kita memang faham dan Ahli-ahli Parlimen dalam Dewan ini akan terus memberi 
sokongan penuh kepada kementerian untuk menjalankan penguatkuasaan, tetapi kita 
jangan memudaratkan para pengguna.  Oleh itu, sistem kuota yang digunakan pada hari ini 
perlulah dikaji balik untuk mendapatkan satu sistem yang lebih efektif, yang lebih sempurna 
untuk memastikan bahawa penyelewengan yang sewenang-wenangnya tidak berlaku 
berleluasa dalam negara kita.  Saya ingin cadangkan beberapa cara untuk perbincangan 
dengan kementerian agar kementerian dapat mengambil langkah-langkah yang seterusnya.  
Salah satunya ialah kita ingin mencadangkan kepada Kementerian untuk mengelakkan 
penyelewengan, kita minta Kementerian mewarnakan minyak diesel yang dihantar ke 
stesen-stesen dengan warna-warna yang lain berlainan dengan minyak diesel di industri.   

Seperti mana yang kita sedia maklum diesel industri harganya lebih kurang 
RM1.70 dan harga diesel di stesen ialah RM0.88.  Itu satu perbezaan yang besar.  Pada 
masa sekarang apabila kita dapat menangkap industri yang menggunakan minyak diesel 
daripada stesen, kita terpaksa menjalankan siasatan.   

Tetapi sekiranya kita dapat menggunakan warna untuk membezakan minyak 
diesel daripada stesen dengan minyak diesel daripada industri, maka apabila kita dapat 
menangkap pengguna-pengguna industri yang menggunakan minyak diesel warna 
daripada minyak stesen biasa, maka siasatan dapat dipercepatkan dan tangkapan dapat 
diperkemaskan. 

Cara ini pernah dijalankan pada awal tahun 80-an, perkara yang sama berlaku 
apabila harga minyak dunia meningkat pada masa itu dan menyebabkan banyak 
penyelewengan minyak diesel dalam negara kita dan kerajaan juga pernah menggunakan 
cara yang sama untuk mewarnakan diesel-diesel yang berlainan.   

Tuan Yang di-Pertua, cadangan yang kedua iaitu kereta atau lori-lori dari luar 
negara yang masuk dari Thailand dan Singapura, kita hadkan dan pastikan ia diisi setengah 
tangki ataupun tidak melebihi setengah tangki apabila mereka keluar daripada negara kita 
untuk mengelakkan lori-lori ini menyeleweng dan menyeludup diesel-diesel negara kita ke 
luar negara. 

Cadangan yang ketiga ialah kita perlu kaji balik sistem ini sama ada kita boleh 
gunakan rebet bagi pengguna kita.  Seperti mana kita sedia maklum, kita memberi subsidi 
diesel adalah untuk penduduk kita yang miskin ataupun untuk mengurangkan kos 
perjalanan ataupun transport industry negara kita.   

Oleh itu adakah kita bercadang untuk memberi rebet kepada industri-industri yang 
berkenaan, yang menggunakan diesel ini dan ini secara langsung dapat kita terus sasarkan 
pengguna-pengguna yang sebenarnya, bukan seperti pada masa sekarang semua orang 
boleh pergi ke pump station untuk mengisi diesel masing-masing. 

Tuan Yang di-Pertua, saya pergi kepada topik yang lain iaitu berhubung dengan 
sektor pertanian.  Tuan Yang di-Pertua, dalam Rancangan Malaysia Kesembilan sektor 
pertanian akan dijadikan satu sektor yang penting untuk menyumbang kepada 
pertumbuhan ekonomi negara.  Kita semua sedia maklum bahawa dalam Rancangan 
Malaysia Kelapan sektor pertanian hanya memberi sumbangan lebih kurang 1% hingga 2% 
terhadap pertumbuhan ekonomi negara kita.   

Perdana Menteri kita telah pun menyarankan bahawa sektor pertanian boleh 
dijadikan satu sektor yang penting untuk menjana ekonomi negara, lebih-lebih lagi dengan 
adanya sekarang teknologi moden dan juga biotech dan kita harap apabila didorong 
dengan teknologi moden ini pertumbuhan ekonomi dapat dijana melalui sektor pertanian.   

Cadangan kerajaan untuk mensasarkan sumbangan sektor pertanian sebanyak 
6% hingga 7% pertumbuhan ekonomi negara adalah merupakan satu cabaran yang besar 
kerana apabila kita hendak tingkatkan sumbangan kepada pertumbuhan ekonomi negara 



101. Yang di-Pertua, semasa kita menjalankan usaha ini, saya ingin menarik perhatian Kementerian agar jangan kita menyusahkan para pengguna. Ada terdapat banyak aduan bahawa para pengguna yang menggunakan diesel terpaksa berbaris dan juga membazirkan masa untuk mendapatkan minyak diesel. Kita memang faham dan Ahli-ahli Parlimen dalam Dewan ini akan terus memberi sokongan penuh kepada kementerian untuk menjalankan penguatkuasaan, tetapi kita jangan memudaratkan para pengguna. Oleh itu, sistem kuota yang digunakan pada hari ini perlulah dikaji balik untuk mendapatkan satu sistem yang lebih efektif, yang lebih sempurna untuk memastikan bahawa penyelewengan yang sewenang-wenangnya tidak berlaku berleluasa dalam negara kita. Saya ingin cadangkan beberapa cara untuk perbincangan dengan kementerian agar kementerian dapat mengambil langkah-langkah yang seterusnya. Salah satunya ialah kita ingin mencadangkan kepada Kementerian untuk mengelakkan penyelewengan, kita minta Kementerian mewarnakan minyak diesel yang dihantar ke stesen-stesen dengan warna-warna yang lain berlainan dengan minyak diesel di industri. Seperti mana yang kita sedia maklum diesel industri harganya lebih kurang RM1.70 dan harga diesel di stesen ialah RM0.88. Itu satu perbezaan yang besar. Pada masa sekarang apabila kita dapat menangkap industri yang menggunakan minyak diesel daripada stesen, kita terpaksa menjalankan siasatan. Tetapi sekiranya kita dapat menggunakan warna untuk membezakan minyak diesel daripada stesen dengan minyak diesel daripada industri, maka apabila kita dapat menangkap pengguna-pengguna industri yang menggunakan minyak diesel warna daripada minyak stesen biasa, maka siasatan dapat dipercepatkan dan tangkapan dapat diperkemaskan. Cara ini pernah dijalankan pada awal tahun 80-an, perkara yang sama berlaku apabila harga minyak dunia meningkat pada masa itu dan menyebabkan banyak penyelewengan minyak diesel dalam negara kita dan kerajaan juga pernah menggunakan cara yang sama untuk mewarnakan diesel-diesel yang berlainan. Tuan Yang di-Pertua, cadangan yang kedua iaitu kereta atau lori-lori dari luar negara yang masuk dari Thailand dan Singapura, kita hadkan dan pastikan ia diisi setengah tangki ataupun tidak melebihi setengah tangki apabila mereka keluar daripada negara kita untuk mengelakkan lori-lori ini menyeleweng dan menyeludup diesel-diesel negara kita ke luar negara. Cadangan yang ketiga ialah kita perlu kaji balik sistem ini sama ada kita boleh gunakan rebet bagi pengguna kita. Seperti mana kita sedia maklum, kita memberi subsidi diesel adalah untuk penduduk kita yang miskin ataupun untuk mengurangkan kos perjalanan ataupun transport industry negara kita. Oleh itu adakah kita bercadang untuk memberi rebet kepada industri-industri yang berkenaan, yang menggunakan diesel ini dan ini secara langsung dapat kita terus sasarkan pengguna-pengguna yang sebenarnya, bukan seperti pada masa sekarang semua orang boleh pergi ke pump station untuk mengisi diesel masing-masing. Tuan Yang di-Pertua, saya pergi kepada topik yang lain iaitu berhubung dengan sektor pertanian. Tuan Yang di-Pertua, dalam Rancangan Malaysia Kesembilan sektor pertanian akan dijadikan satu sektor yang penting untuk menyumbang kepada pertumbuhan ekonomi negara. Kita semua sedia maklum bahawa dalam Rancangan Malaysia Kelapan sektor pertanian hanya memberi sumbangan lebih kurang 1% hingga 2% terhadap pertumbuhan ekonomi negara kita. Perdana Menteri kita telah pun menyarankan bahawa sektor pertanian boleh dijadikan satu sektor yang penting untuk menjana ekonomi negara, lebih-lebih lagi dengan adanya sekarang teknologi moden dan juga biotech dan kita harap apabila didorong dengan teknologi moden ini pertumbuhan ekonomi dapat dijana melalui sektor pertanian. Cadangan kerajaan untuk mensasarkan sumbangan sektor pertanian sebanyak 6% hingga 7% pertumbuhan ekonomi negara adalah merupakan satu cabaran yang besar kerana apabila kita hendak tingkatkan sumbangan kepada pertumbuhan ekonomi negara.